OzLabs/hebrew-wiki-articles huggingface dataset:
סינדרלה (להקה)

Cinderella (סינדרלה) היא להקת רוק אמריקאית אשר נוסדה בפילדלפיה בשנת 1983 על ידי כותב השירים, הפסנתרן, והגיטריסט טום קיפר יחד עם חברו הבסיסט אריק בריטינגהאם. הלהקה הוציאה ארבעה אלבומי אולפן, וחמישה אלבומי הופעה חיה.

הלהקה התגלתה על ידי ג'ון בון ג'ובי בעת שניגנה במועדון בפילדלפיה. ובשנת 1985 הם חתמו על חוזה בחברת התקליטים מרקורי\פוליגרם ובאותה עת צירפו אליהם את הגיטריסט ג'ף לאבר והמתופף ג'ים דרנס שלאחר מכן החולף במתופף פרד קורי שמלווה את הלהקה עד היום.

כעבור שנה יצא אלבום הבכורה "Night Songs" (שירי לילה) שהגיע למעמד של פלטינה משולשת וזכה להצלחה רבה.
לאחריו הגיעו "Long Cold Winter" (חורף ארוך וקשה) בשנת 1988, "Heartbreak Station" (תחנת הלבבות השבורים) בשנת 1990,
ולבסוף אלבומם האחרון " Still Climbing " (עדיין מטפס) בשנת 1994

סולן הלהקה טום קיפר ניחן בקול גרוני ועוצמתי ביותר אותו איבד מספר פעמים בקריירה. לראשונה בשנת 1991 לאחר סיבוב ההופעות של אלבומם השלישי "תחנת הלבבות השבורים". הוא נאלץ לעבור ניתוחים בגרונו במהלך השנים ולימד עצמו לשיר מחדש.

מלבד השירה טום מנגן בקלידים, מפוחית, סקסופון, ובעיקר גיטרה עבור הלהקה. הוא מתמחה בנגינת סלייד על הגיטרה ומבצע את רוב קטעי הסולו של הלהקה.

הלהקה ידועה בחיבתה לבלוז ומוזיקת קאנטרי אותם הם משלבים לרוב בשיריהם.

להיטה הידוע ביותר של הלהקה הוא השיר - (Dont know what you got (till it's gone אשר יצא כסינגל מאלבומם השני. השיר הוא בלדה ומיוחד בזכות שירתו הגרונית של טום ומילותיו הנוגעות.

כמו כן להיטים אחרים של הלהקה הם "Nobody's Fool", "Heartbreak Station", "Gypsy Road", "Coming Home".

==דיסקוגרפיה==
;אלבומי אולפן
* Night Songs (1986)
* Long Cold Winter (1988)
* Heartbreak Station (1990)
* Still Climbing (1994)

==קישורים חיצוניים==

* 

קטגוריה:להקות רוק אמריקאיות
קטגוריה:רביעיות מוזיקליות
ניג'ו

הקיסר ניג'ו (Nijō-tennō 二条天皇; 31 ביולי 1143 - 5 בספטמבר 1165) היה הקיסר ה-78 של יפן, לפי השושלת המסורתית של קיסרי יפן. שלטונו נמשך משנת 1158 עד שנת 1165.

== גנאלוגיה ==

טרם עלייתו לשלטון, שמו הפרטי של הקיסר היה מוֹריהיטו-שׁינוֹ (守仁親王).

הקיסר ניג'ו היה בנו הבכור של הקיסר גו-שירקאווה, ואביו של הקיסר רוֹקוּג'וֹ

פוג'יווארה מאסוּקוֹ (1201-1140) הייתה אשתו של הקיסר ניג'ו (לפני כן הייתה אשתו של הקיסר קונואה). מאוחר יותר היא נקראה הקיסרית האלמנה אוֹמִיָה.
== ביוגרפיה==
ב-20 ביולי 1156 נפטר קיסר יפן לשעבר, טוֹבָּה, בגיל 54. לאחר פטירתו התחולל מרד הוגן עד אמצע אוגוסט 1156. בשנה השלישית לשלטונו, וויתר גו-שירקאווה על כסו והירושה עברה לניג'ו בנו הבכור, שהיה בן 15 בלבד. ניג'ו עלה לכס הקיסר זמן קצר אחרי כן, אך ניהול כל ענייני החצר נשאר גם לאחר הכתרתו של ניג'ו בידי אביו הקיסר לשעבר גו-שירקאווה. ב-19 בינואר 1160 פרץ מרד הייג'י שהסתיים כשבועיים לאחר מכן, ב-5 בפברואר. ב-14 בספטמבר 1164 נפטר הקיסר לשעבר סוטוקו בגיל 46. בשנת 1165, השנה השביעית לשלטונו, הקיסר ניג'ו לקה במחלה קשה שאילצה אותו לוותר על כסו לטובת בנו רוקוג'ו. זמן קצר לאחר מכן עלה הקיסר רוקוג'ו לכס הקיסר. הקיסר לשעבר ניג'ו נפטר ב-5 בספטמבר 1165 בגיל 22.

==ראו גם==
* קיסרי יפן
* תקופת הייאן

==לקריאה נוספת==
<div style="direction: ltr;">
* Brown, Delmer M. and Ichirō Ishida, eds. (1979). [http://books.google.com/books?id=w4f5FrmIJKIC&dq=Gukansho&source=gbs_navlinks_s Gukanshō: The Future and the Past.] Berkeley: University of California Press. ; ; [http://www.worldcat.org/title/future-and-the-past-a-transl-and-study-of-the-gukansho-an-interpretative-history-of-japan-written-in-1219/oclc/251325323 OCLC 251325323]
* Ponsonby-Fane, Richard Arthur Brabazon. (1959). [http://books.google.com/books?id=SLAeAAAAMAAJ&q=The+Imperial+House+of+Japan&dq=The+Imperial+House+of+Japan&client=firefox-a&pgis=1 The Imperial House of Japan.] Kyoto: Ponsonby Memorial Society. [http://www.worldcat.org/wcpa/oclc/194887 OCLC 194887]
* Titsingh, Isaac.(1834). Nihon Odai Ichiran; ou, [http://books.google.com/books?id=18oNAAAAIAAJ&dq=nipon+o+dai+itsi+ran Annales des empereurs du Japon.] Paris: Royal Asiatic Society, Oriental Translation Fund of Great Britain and Ireland. [http://www.worldcat.org/title/nipon-o-dai-itsi-ran-ou-annales-des-empereurs-du-japon/oclc/5850691 OCLC 5850691]
* Varley, H. Paul.(1980). [http://books.google.com/books?id=tVv6OAAACAAJ&dq= Jinnō Shōtōki: A Chronicle of Gods and Sovereigns.] New York: Columbia University Press. ; ; [http://www.worldcat.org/title/chronicle-of-gods-and-sovereigns-jinno-shotoki-of-kitabatake-chikafusa/oclc/59145842 OCLC 59145842]
</div>

==קישורים חיצוניים==

קטגוריה:יפן: היסטוריה
קטגוריה:קיסרי יפן
קטגוריה:ילידי 1143
קטגוריה:נפטרים ב-1165
דון וורן

דונלד "דון" ג'יימס וורן, (באנגלית: Donald "Don" James Warren ; נולד ב-5 במאי 1956 בבלינגהאם, וושינגטון) הוא שחקן פוטבול אמריקני לשעבר בליגת ה-NFL. את קריירת הפוטבול החל וורן באוניברסיטת סן דייגו סטייט. לאחר שסיים את לימודיו, נבחר על ידי וושינגטון רדסקינס בדראפט של שנת 1979. ברדסקינס היה חלק מקו ההתקפה שכונה ה"חזירים". יחד עם הרדסקינס זכה וורן בשלושה סופרבולים. לאחר שפרש ב-1992 חזר לרדסקינס ב-2005 כגלאי כישרונות עבור הקבוצה עד ששוחרר מתפקידו ב-5 במאי 2010.

==קישורים חיצוניים==

קטגוריה:שחקני פוטבול אמריקאים
קטגוריה:בוגרי אוניברסיטת המדינה בסן דייגו
קטגוריה:שחקני וושינגטון קומנדרס
קטגוריה:אמריקאים שנולדו ב-1956
ג'זירה (סוריה)

מיקום ג'זירה
ג'זירה (מערבית: الجزيرة, בתרגום מילולי: "אי"; בכורדית: مێزۆپۆتامیای سەرەوە, מסופוטמיה עילית) הוא אזור בשטחה של סוריה, המצוי בין הפרת והחידקל. בג'זירה מתמזגים לנהר הפרת שני יובלים חשובים היורדים מהרי טורקיה הבָּלִיח והחַבּוּר. גבולותיה של ג'זירה אינם ברורים וניתן לתחום אותה בין נוסייבין (טורקיה), ראס אל-עין וג'ראבּלוס בצפון, במערב חלב ובדרום אבו כמל. במזרח נמצאת ג'זירה בתחומה של עיראק ותחומה הוא מוסול צפון-מזרח, במזרח תכרית ובדרום-מזרח בגדאד. חבל ארץ זה הוא בין הפוריים ביותר בסוריה. רובו ערבה מישורית, והקרקע היא אדמת סחף, או בזלת שהתבלתה. כמות המשקעים בג'זירה היא כ- 300-500 מ"מ גשם בשנה. החקלאות בג'זירה מתבססת בעיקר על רעיית כבשים בידי נוודים. חקלאות שלחין כותנה וסלק סוכר, וחקלאות בעל בעיקר חיטה. 

ג'זירה הייתה בימי קדם בתחומה של ממלכת אשור, וכבר אז שגשגה מבחינה כלכלית, החקלאות פרחה בה והתקיים בה מסחר של מזון, עורות ואריגים עם האימפריה הסאסאנית והאימפריה הביזנטית שג'זירה הייתה בשכנותן.

במאה ה-13, בעת שלטון האיובים בסוריה, משל בג'זירה אל-מלכ אל-אשרף, אחיינו של צלאח א-דין ואחיו של אל-מלכ אל-מעט'ם עיסא סולטאן דמשק.

בסוף שנות ה-50 של המאה ה-20 הוקמה בסוריה המפלגה הדמוקרטית הכורדית שחרתה על דגלה את הצורך במתן אוטונומיה למיעוט הכורדי שהתגורר בג'זירה. תגובת השלטונות הסוריים, שחששו לאבד את הנפט שהתגלה באזור, היה דיכוי המפלגה והאשמתה במרידה.

==ראו גם==
* ארם נהריים
*חניגלבת

==קישורים חיצוניים==
* 

== הערות שוליים ==

קטגוריה:סוריה: גאוגרפיה
קטגוריה:מסופוטמיה
קטגוריה:מישורים
קטגוריה:גבול טורקיה–סוריה
951 (להקה)

951, או "קבוצת 951" היא צמד אינדי ישראלי שאותו מרכיבים אפרת מלר וטיראן מדלסי. השניים, זוג נשוי, עמדו בראש קבוצת מעצבים, אמנים וכותבים שמאז היווסדה עסקה במגוון מיזמים אורבניים שבהם לקחו חלק מוזיקאים ואנשים מתחומים שונים.

הלהקה הוקמה ב-1999 והוציאה מאז ארבעה אלבומים. הסגנונות המאפיינים אותה מקיפים קשת של סוגות מתרבות השוליים והאוונגרד העירוני בישראל, ומשלבים רוק אלטרנטיבי, אלקטרו, דאנס ופאנק, לצד יצירה חוץ-מוזיקלית שבמרכזה עומדת העשייה העצמאית ולעיתים המחתרתית.

מדלסי ומלר כותבים יחד את המילים והלחנים לשירים, ונוהגים להזמין מוזיקאים שונים לנגן ולהקליט עימם; כל אלבומיהם משולבים במולטימדיה, ואחד העקרונות המנחים את שיווק תקליטיהם הוא שהם אינם נעזרים בחברות הפצה ולייבלים, אלא מוכרים את התקליטורים שלהם בעצמם, בין היתר לעוברים ושבים ברחובות תל אביב. בשל סיבה זו מרבית ערוצי התקשורת הממסדיים התעלמו מהם לאורך מרבית דרכם.

התקליט הראשון יצא בפורמט של מיני-אלבום ללא-שם שכלל 5 שירים, ב-1999. ב-2003 יצאה מהדורה מחודשת שלו ושנה אחר כך הופיע התקליט השני, "951 האוסף", ושיריו זכו להשמעות בערוץ 24 הודות להפקה הוויזואלית המעניינת. ב-2006 חל המפנה, כשערוץ MTV החל לשדר את הקליפ של השיר "Missing". באותה שנה ההרכב הוציא את אלבומו השלישי, "פלסטיקו".

"פלסטיקו" הכיל שירים באנגלית, בעברית, בצרפתית ואחד בערבית שלבשו צליל של שנות השמונים ונעו בין מספר סגנונות, ונחשב כאלבום הבשל והמגובש ביותר של הלהקה. ההפקה העצמית של שלושת התקליטים, באולפנים לא קבועים, סגנון הפרסום ומיעוט ההופעות, עמדו מול העובדה שהחבורה צירפה אליה ונעזרה לכל אורך דרכה בשמות כיובל ליבליך (תערובת אסקוט, גן חיות), יובל מנדלסון, יואב קוטנר, עומר ברנע, ישראל אהרוני, פיטר רוט, סיוון "פטיט" מלר, רם אוריון, אייל שוורץ, יוסי למפל, מיכה קרול, שולץ הביוני וחברים ויוצרים מוכרים אחרים. טווח פעילותם ברחוב – שקדמה באופן ניכר להתמקדות במוזיקה – כלל וידאו ארט, הפקות גרפיות מגוונות (מדלסי הוא גרפיקאי), הפצת עיתון עצמאי, בימוי, ופעולות ליליות כצביעת מכסי הביוב בחיפה, עיר מוצאם, בוורוד, וציור מספריים ענקיים על קו ההפרדה בכביש שמול הכנסת.

הצמד מכר עד 2008 כ-15 אלף עותקים של אלבומיהם, והם הופיעו במספר מועדוני רוק בתל אביב ובחיפה.

הזוג חזר בתשובה בשנת 2013 וחי בקהילה חסידית בחיפה, ולהם 7 ילדים.

== דיסקוגרפיה ==
עטיפת "פלסטיקו"
* 951 (1999)
* 951 האוסף (2004)
* פלסטיקו (2006)
* בטונאז' (2010)

== קישורים חיצוניים ==

* [https://www.makorrishon.co.il/nrg/online/47/ART1/507/655.html הטרור הפואטי של אפרת וטיראן] באתר nrg

== הערות שוליים ==

קטגוריה:להקות אינדי ישראליות
קטגוריה:צמדים מוזיקליים ישראלים
קטגוריה:להקות שהוקמו בשנת 1999
סמי ווינדר

סמי ווינדר, (באנגלית: Sammy Winder; נולד ב-15 ביולי 1959 במדיסון, מיסיסיפי)<ref></ref> הוא שחקן פוטבול אמריקני לשעבר בליגת ה-NFL. ווינדר החל את קריירת הפוטבול שלו באוניברסיטת דרום מיסיסיפי. ב-1982 נבחר על ידי דנוור ברונקוס בדראפט. ווינדר יחד עם ג'ון אלווי היו סיבה מרכזית להצלחת הברונקוס ולהעפלתם לשלושה משחקי סופרבול. ב-1990 פרש ולאחר פרישתו הקים עסק אותו מנהל עד היום<ref></ref>.

==קישורים חיצוניים==

==הערות שוליים==

קטגוריה:שחקני פוטבול אמריקאים
קטגוריה:שחקני דנוור ברונקוס
קטגוריה:בוגרי אוניברסיטת דרום מיסיסיפי
קטגוריה:אמריקאים שנולדו ב-1959
דרורי

דרורי הוא שם משפחה עברי; אולי וריאציה אנגלית של שם המשפחה האנגלי Drury (אחד מתוך מקורות אחרים): https://www.surnamedb.com/Surname/Drury (מקור נוסף בהיסטוריית העריכות). בנוסף, עברות מקובל לשמות פרידמן, פרייער, גם פרייאר, או פרייר בכתיב יידי עכשווי, לשם דרייער ולשם דרעי.

קטגוריה:שמות משפחה עבריים
מעלות ראומיר

[[ברומטר ומדחום בעל שני סולמות מידה, מימין מעלות צלזיוס ומשמאל מעלות ראומיר]]
[[מפה ששירטט שארל מינארד מציגה את מסלול מסעו של נפוליאון ברוסיה. עובי הקו מייצג את גודל צבאו של נפוליאון במהלך המסע. בתחתית הציור נמצא גרף שמציג את הטמפרטורה בדרך חזרה, במעלות ראומיר]]
מעלת ראומיר (Réaumur) היא יחידת מידה לטמפרטורה הנקראת על שם המדען הצרפתי רנה אנטואן פרשו דה ראומיר שפיתח מדחום בעל סולם דומה בשנת 1730. מעלות ראומיר מסומנות R° (או Ré° כאשר יש חשש לבלבול עם מעלות רמר או מעלות רנקין) ומוגדרות כך שטמפרטורת הקפיאה של מים היא R° 0 וטמפרטורת הרתיחה של מים היא R° 80.

==היסטוריה==
ראומיר פיתח מדחום שהשתמש בתערובת של אלכוהול ומים והגדיר את סולם הטמפרטורות כך שטמפרטורת הקפיאה של מים היא R° 0, ומעלת ראומיר אחת היא השינוי בטמפרטורה שמביא לשינוי של פרומיל בנפח התערובת ביחס לנפחה ב־R° 0. כאשר חוממה התערובת כך שנפחה גדל ב־8% היא החלה לרתוח ולכן קבע ראומיר את R° 80 כנקודת הרתיחה של התערובת. בשל נקודת הרתיחה הנמוכה יחסית לא היה ניתן להשתמש במד החום לניסויים מדעיים הכרוכים בחימום ולכן העדיפו רוב מדעני התקופה את השימוש בכספית. במדי חום על בסיס כספית לא היה הגיון בקביעת R° 80 המקורית, ולכן הוחלט ש־R° 80 תהיה נקודת הרתיחה של מים. מכאן שמעלת ראומיר שונה לחלוטין מהמעלה המקורית שהוגדרה על ידי ראומיר עצמו ומשותף להן רק השם ונקודת הקפיאה של מים שמוגדרת בשני הסולמות כ־R° 0.

==שימוש==
מעלות ראומיר זכו לפופולריות באירופה במהלך המאה ה־18, בעיקר בצרפת, בגרמניה וברוסיה, אך בשנת 1790 אמצה צרפת את סולם צלזיוס כחלק מהשיטה המטרית והשימוש במעלות ראומיר הלך ודעך. עם זאת לאורך המאה ה־19 נעשה שימוש במדי חום בעלי סולם כפול - צלזיוס וראומיר.

כיום נעשה שימוש מועט במעלות ראומיר במחלבות מסוימות בצפון איטליה המייצרות פרמזן.

==מעבר בין מעלות צלזיוס ומעלות ראומיר==
<math>T[^{\circ} R]= T[^{\circ} C]\times\frac{4}{5}</math>

<math>T[^{\circ} C]= T[^{\circ} R]\times\frac{5}{4}</math>

==ראו גם==
* יחידות מידה לטמפרטורה
* יחידות מידה על שם אישים

==קישורים חיצוניים==

* 

==הערות שוליים==

ראומיר
קטגוריה:יחידות מידה בכימיה
קוסטקה נגרי

קוסטקה נגרי
קוסטקה נגרי (ברומנית: Costache Negri; 14 במאי 1812 - 28 בספטמבר 1876} היה מהפכן, פוליטיקאי, דיפלומט, סופר, משורר ומתרגם רומני.

== חייו ==
קוסטקה נגרי נולד ביאשי, בירת נסיכות מולדובה ולמד בבית הוריו ובחצר השליט יוניצה סנדו סטורזה שרייתו הייתה דודה של אם קוסטקה נגרי. הוא נשלח להמשך לימודים בקישינב ובאודסה ומ-1834 יצא ללימודים בצרפת ובאיטליה, עד שובו למולדובה ב-1841.

כשפרצה מהפכת פברואר, שפתחה את אירועי אביב העמים, היה בפריז. הוא הצטרף למשמרות המהפכה והציג בפני הממשל הצרפתי החדש את דגל שלושת הצבעים הרומני החדש. במרץ נאסר עליו לשוב לנסיכות מולדובה, לכן נסע לברשוב, שם הצטרף לקבוצת מהפכנים רומנים גולים ולקח חלק, לצד וסילה אלכסנדרי, בניסוח הכרוז Prinţipiile noastre pentru reformarea patriei (העקרונות שלנו לארגון מחדש של המולדת). קבוצת המהפכנים הגולים של ברשוב עברה לבוקובינה שם קוסטקה נגרי ואלכסנדרו יואן קוזה תיאמו את הפעילות והתעמולה של הגולים המהפכנים. כל הקבוצה נאלצה בהמשך לעזוב, מרביתם לכיוון פריז. מ-1849 הקדיש את עצמו למאבק למען איחוד הנסיכויות הרומניות. לאחר שעלה לשלטון בנסיכות מולדובה שליט חדש, גריגורה אלכסנדרו גיקה, שב למולדתו ומילא תפקידים שונים במערכת המשפט ובמנהל השלטוני.

ב-1851 מונה על ידי השליט לתפקיד פרקלאב של מחוז קובורלוי והתבלט בפעילותו הפוליטית. מ-1855 יצא לקונסטנטינופול ולווינה כשליח דיפלומטי של השליט לשם קידום נושא איחוד הנסיכויות הרומניות. ב-1856 נבחר לאספה הלאומית אד הוק המולדבית שהוקמה לפי החלטות הסכם השלום שסיים את מלחמת קרים - הוא היה סגן נשיא האספה. הוא דחה את הקולות שקראו לו להציג את מועמדותו לכס השלטון ותמך בבחירתו הכפולה של קוזה ב-1859. לאחר בחירתו של קוזה נשלח קוסטקה נגרי כנציגו לקונסטנטינופול, כדי לפעול להכרה של האימפריה העות'מאנית בתוצאות הבחירות בשתי הנסיכויות הרומניות. נגרי תמך גם בפעולותיו של קוזה וברפורמות שלו.

לאחר הדחת קוזה, נגרי, כמו וסילה אלכסנדרי, פרש מהפעילות הפוליטית. הוא התיישב בטרגו אוקנה והתמסר לתחביביו, איסוף מטבעות ואיסוף ציורים וניהל חליפת מכתבים ענפה עם וסילה אלכסנדרי ועם מיכאיל קוגלניצ'אנו.

בתקופה הסטודנטיאלית שלו פרסם נגרי בכתבי עת שונים עשרות שירים וגם קטעי פרוזה וביניהם, ב-1839, הסיפור "ערבים ונציאניים". זמן רב לאחר מותו נאספו קטעי הפרוזה והוצאו לאור בכרך אחד ב-1909.

במחוז גאלאץ קרויה על שמו מועצה מקומית, שם גם מצוי בית שהוקדש לזכרו ב-1968 ובחזיתו הפסל שלו, שהוצג לראשונה ב-1973.

== קישורים חיצוניים ==

* [https://web.archive.org/web/20070930155827/http://www.evenimentul.ro/articol/patriotul-costache-negri-125.html הפטריוט קוסטקה נגרי, 125 שנה ממותו] 
* יצירות של קוסטקה נגרי בוויקיסורס 
* [http://biblior.net/istoria-literaturii-romane/b-1835-1845.html?page=8 קוסטקה נגרי בזכרונותיו של יון גיקה] 

==הערות שוליים==

קטגוריה:מהפכנים רומנים
קטגוריה:פוליטיקאים רומנים
קטגוריה:משוררים רומנים
קטגוריה:סופרים רומנים
קטגוריה:דיפלומטים מולדובנים
קטגוריה:אביב העמים: אישים
קטגוריה:ילידי 1812
קטגוריה:נפטרים ב-1876
נגוס (משחק קלפים)

נגוס (צרפתית Negus בהשפעת השפות האתיופיות) הוא משחק קלפים בן חמישה שלבים המיועד לארבעה שחקנים.

==מקור השם==
המשחק נקרא נגוס, בהשפעת כינויו של קיסר אתיופיה על שם הקלף "מלך עלה" שהוא מלך שחור.
==כללי המשחק==
במשחק הנגוס משתתפים ארבעה שחקנים. במשחק נעשה שימוש ב-32 הקלפים שבין שבע לאס. כל אחד מהשחקנים מחלק בתורו את הקלפים וצריך לשחק ארבעה סוגי משחקים בהם אסור לקחת קלפים מקטגוריה מסוימת: "לקיחות", "לבבות", "מלכות", ו"נגוס" בכל אחד משלבים אלה המטרה היא לא לקחת את סוג הקלף המוזכר בשמו. כל לקיחה כזו מקנה לשחקן נקודות שליליות. סך הכל נצברות בכל משחק כזה ארבעים נקודות שליליות. בשלבים אלה זורק כל שחקן בתורו קלף כאשר מותר לזרוק רק קלף עם אותו סמל של השחקן שזרק ראשון, למשל אם זרק קלף של לב חובה על שאר השחקנים לזרוק קלף לב. אם אין לשחקן קלף עם אותו סמל הוא יכול לזרוק איזה קלף שהוא רוצה.

השלב החמישי, שונה מהאחרים בכך שהמטרה היא לסדר את הקלפים לפי סדר ולסיים אותם. כאן צובר השחקן שמסיים ראשון מאה נקודות והשני שישים. בכל סבב משחקים מתחלקות 160 נקודות שליליות ו-160 חיוביות. המנצח במשחק הוא השחקן שצבר את מירב הנקודות החיוביות. יש שתי גרסאות של נגוס, הגרסה הקלאסית בה סדר המשחקים יהיה: לקיחות, לבבות, מלכות, נגוס ושלב הסידור. גרסה נוספת היא הגרסה החופשית בה כל שחקן בתורו קובע על פי הקלפים שנפלו בחלקו את סדר המשחקים.

==שלבי המשחק==

===לקיחות===
בשלב זה המטרה לא לקחת שום קלף כל לקיחה מקנה חמש נקודות שליליות.

===לבבות===
בשלב זה המטרה היא לא לקחת קלפים עם סמל לב, כאשר כל לקיחת לב מקנה חמש נקודות שליליות. בגרסה הקלאסית אסור בשלב זה להתחיל את הסיבוב בקלף לב.
===מלכות===
בשלב זה אסור לקחת קלף מלכה. כל לקיחת מלכה מקנה ללוקח עשר נקודות שליליות
===נגוס===
בשלב זה אסור לקחת קלף מלך עלה. לקיחת קלף מסוג זה מקנה 40 נקודות שליליות. בגרסה הקלאסית אסור להתחיל את הסיבוב בקלף עלה.
===שלב הסידור===
בשלב זה המטרה היא לסיים ראשון או שני את הקלפים. במשחק הקלאסי מניח השחקן לו יש קלף מסוג נסיך עלה את הקלף ראשון. במשחק החופשי בוחר השחקן המחלק באיזה קלף להתחיל והשחקן לו יש את הקלף צריך להניחו, או שהמחלק מניח קלף בעצמו. כל שחקן בתורו מניח קלף עוקב או קודם לקלף עם אותו סמל, כלומר אפשר להניח ליד קלף שמונה לב את הקלפים שבע ותשע לב. או קלף עם אותו מספר כמו הקלף הפותח, כלומר אם התחילו בנסיך עלה אפשר להניח קלפי נסיכים עם סמלים אחרים ולפתוח את המשחק לסמל נוסף. מי שאין לו קלף מתאים אומר "פס" ומדלגים על תורו. מי שמניח קלף של אס, מחויב להניח בנוסף עליו את כל הקלפים האפשריים האחרים, לכן משתדלים להימנע מלהניח קלף של אס אלא אם הוא הקלף האפשרי היחיד או שאפשר לסיים כך את המשחק. הראשון שמסיים את קלפיו מקבל מאה נקודות חיוביות. השני מקבל שישים.

==נגוס מקוצר==
צורה נוספת של נגוס היא הנגוס המקוצר. בגרסה זו ישנם שניים או שלושה סיבובי משחק. בגרסת שני השלבים משחקים את כל שלבי הלקיחות במשחק אחד כאשר 160 נקודות שליליות מחולקות בין המשתתפים. בשלב השני משחקים את שלב הסידור. אפשרות נוספת היא משחק בו משחקים שני סיבובים בהם יש שני סוגי לקיחות אסורות במשחק אחד, בכל משחק מחולקות שמונים נקודות שליליות ושלב נוסף של סידור.

קטגוריה:משחקי קלפים
מונטריי (קליפורניה)

מונטריי (באנגלית: Monterey) היא עיר השוכנת במחוז מונטריי לחוף מפרץ מונטריי על האוקיינוס השקט במדינת קליפורניה שבארצות הברית. העיר ידועה בשל האמנים הרבים שהתיישבו בה החל משלהי המאה ה-19 ובהיסטוריית הדיג העשירה. בין האתרים המרכזיים בעיר ניתן למנות את האקווריום של מפרץ מונטריי , שורת בתי החרושת לשימורים, רציף הדייגים ופסטיבל הג'אז של מונטריי החל פעם בשנה.

העיר נפרשת על שטח של 30.4 קמ"ר שמתוכם 21.9 קמ"ר יבשה ו-3.3 קמ"ר מים. ומתגוררים בה 30,641 תושבים נכון לשנת 2005.

==היסטוריה==

בשנת 1602 ביקר במקום סבסטיאן ויסקאינו והעניק למקום את שמו מונטריי.

מקום יישוב במונטריי נוסד בשנת 1770 כנקודה הצפונית ביותר בממלכה הספרדית בצפון אמריקה. המקום כלל כמה בקתות בוץ שנושבו בידי חיילים ונזירים שהביאו למקום כמה מאות אינדיאנים ובקשו להנהיג את המקום על פי כללי המנזר הפרציסקני. התושבים קבלו פעם בשנה אספקה בספינה שהגיעה ממקסיקו, מרחק של מעל 3000 קילומטר והתבססו על יבולים מקומיים שלעיתים קרובות כשלו. לאחר כשנה וחצי נפרדו הנזירים מהחיילים והקימו נקודת יישוב כמה קילומטרים מזרחה, בשם הר כרמל, כדי להרחיק את הנשים האינדיאניות מהחיילים הספרדים.

בשנת 1786 ביקר במקום ז'אן-פרנסואה לה פרוז במסגרת מסעו מסביב לעולם, ביקור ראשון של אירופאי לא ספרדי במקום. ז'אן-פרנסואה לה פרוז השאיר ביומנו תיאור של המקום בעת ביקורו. בשנת 1792 ביקר במקום ג'ורג' ונקובר שתיאר את המקום כנעדר כל רמז לקשר עם אירופה או עם מתורבת כלשהו. הבתים היו נעדרי ריצוף והיו בהם רק מינימום של רהיטים.

==אקלים==
האקלים של העיר מונטריי נשלט על ידי קרבתה לאוקיינוס השקט המגיע בשיאו לאקלים ים-תיכוני. כתוצאה מכך הטמפרטורה הגבוהה הממוצעת נעה בין 16 מעלות צלזיוס בחורף עד ל-22 מעלות בקיץ, עם כמות משקעים שנתית ממוצעת של 495 מ"מ היורדת בעיקר בתקופת הגשמים בקליפורניה בין החודשים נובמבר לאפריל. בממוצע העיר סופגת כ-70 ימים גשומים בשנה. במהלך החורף נדיר לראות שלג בעיר, על אף שלעיתים יורד שלג על פסגות ההרים הצופים על העיר.

==תרבות ואמנות==

במונטריי יש קהילת אמנים משמעותית יחסית לגודלה, והיא מהווה את מרכז התרבות של מחוז מונטריי שבו קרוב לחצי מיליון תושבים.

גבינת מונטריי ג'ק נוצרה בעיר לראשונה במאה ה-18.

==חינוך==
מספר מוסדות חינוך ממוקמים באזור מונטריי, כולל אוניברסיטת קליפורניה שבמפרץ מונטריי (CSUMB), המכון לשפות של משרד ההגנה (Defense Language Institute), בית הספר של הצי ללימודים מתקדמים (Naval Postgraduate School), קולג' מונטריי לחוק ומשפט, מכון מונטריי ללימודים בינלאומיים (Monterey Institute of International Studies) וקולג' חצי האי מונטריי. האקווריום של מפרץ מונטריי משמש גם כמרכז לימודים ומחקר אוקייניים.

== קישורים חיצוניים ==

* 
* 

==הערות שוליים==

קטגוריה:קליפורניה: ערים
קליפורניה
קטגוריה:ארצות הברית: ערי חוף
קטגוריה:יישובים שהוקמו ב-1770
רבי יהושע דסכנין

קבר רבי יהושע דסכנין ואשתו
רבי יהושע דסכנין היה אמורא בן הדור הרביעי לאמוראי ארץ ישראל. חי ופעל במאה הרביעית לספירה. 

מקום מגוריו היה בכפר סכנין בגליל התחתון, שם גם מזוהה מקום קברו וקבר אשתו בסמוך לקברו של רבי שמעון דסכנין. במשך הדורות שימש הקבר מקום עלייה לרגל עבור יהודים וגם עבור ערביי הגליל.<ref name=":0"></ref>

==מאמרותיו==
רבי יהושע דסכנין היה תלמידו של רבי לוי ומחכמי האגדה הבולטים בארץ ישראל. בתלמוד הירושלמי ובמדרשים מובאים דברי אגדה רבים שמסר רבי יהושע בשם רבו, רבי לוי. בתלמוד הבבלי הוא מוזכר פעם אחת בלבד.
* ר' יהושע דסכנין בשם רבי לוי אמר: גדול השלום שכל הברכות והתפילות חותמין בשלום (דרך ארץ זוטא).
* ר' יהושע דסכנין בשם ר' לוי נטל הקב"ה שיחתן של אבות ועשאן מפתח לגאולתן של בנים (בראשית רבה).
* ר' יוסי ממילחייא ור' יהושע דסכנין בשם ר' לוי אמרו: תינוקות שהיו בימי דוד עד שלא טעמו טעם חטא, היו יודעים לדרוש את התורה בארבעים ותשע פנים טמא, וארבעים ותשע פנים טהור... ואחר כל השבח הזה יוצאין למלחמה ונופלין, על ידי שהיה בהן דלטורין (=רכלנים, מספרי לשון הרע)... אבל דורו של אחאב כולם עובדי עבודה זרה היו, ועל ידי שלא היו בהן דלטורין יוצאין למלחמה ונוצחין (מדרש תנחומא).

== קברו ==
על-פי המסורת, קברו של רבי יהושע דסכנין ממוקם בכפר סח'נין שבגליל התחתון. במקום סרקופג מהתקופה הרומית. 

בפי הערבים המקום מכונה "א-נבי א-סאדיק" (בערבית: "النبي الصادق", תעתיק מדויק: "אלנבי אלצאדק"), והקבר מקודש גם להם.<ref></ref> ערבי הגליל, במיוחד הבדואים משבט ערב א-נעים, נהגו לעלות לרגל לקבר על מנת לערוך את שבועותיהם ולהתפלל לבריאותם ובריאות צאצאיהם. תושבי סח'נין חששו לעבור בסמוך לקבר, במיוחד בשעות הלילה, ונהגו לבקש סליחה מהצדיק כאשר עברו במקום. אגדות מקומיות מייחסות לו מלחמה עם עובדי אלילים ועם הרומאים. הרומאים שרפו את הצדיק יחד עם בנותיו כאשר הוא מחזיק בידיו ספר תורה, והביאו את אפרו לקבורה בסרקופג שנמצא במקום.<ref name=":0" />

עולה רגל יהודי אלמוני תיאר קבר זה במאה ה-14: "ומשם הלכנו לכפר סכנין, שם רב יהושע דכפר סכנין, בארון של אבן וכיסוי של אבן נאה עליו, כלי נאה מאד, ושני צדיקים אצלו בארונות... והם בתוך בית אחד". 

==לקריאה נוספת==
*מנחם מיכלסון, יהודה סלומון ומשה מילנר, מקומות קדושים וקברי צדיקים בארץ ישראל, משרד הביטחון – ההוצאה לאור, עמוד 115: "רבי שמעון ורבי יהושע דסכנין"

==קישורים חיצוניים==
* 
* [http://www.zadikim.org/?catID=70662&siteLang=3 רבי יהושע דסיכנין], באתר אהלי צדיקים

==הערות שוליים==

קטגוריה:הדור הרביעי לאמוראי ארץ ישראל
קטגוריה:סכנין: רבנים
קטגוריה:אישים המוזכרים בספר הזוהר
יהודה בן תימא

טור, אורח חיים סימן א'
יהודה בן תימא היה תנא שלא נודע זמנו. הגאוגרף יהודה זיו סבור שבן תימא הוא בן העיר תימא הנמצאת בחצי האי ערב. יש שרצו להוכיח שחי לאחר החורבן, ויש הממקמים את זמנו למאה ה-2 לספירה. לתקופת מרד בר כוכבא.

שמו מוזכר פעם אחת במשנה וכמה פעמים בברייתות. בכמה מקומות הוא נזכר כ"רבי יהודה בן תימא", ובאחרים ללא התואר "רבי". בכמה מקומות בתלמוד נזכר התנא "בן תימא" וייתכן שהוא רבי יהודה בן תימא לפני שסמכו אותו.

בתלמוד מתוארים רבי יהודה בן תימא וחבריו כ"בעלי משנה". על פי התלמוד בזמנם היו שש מאות או שבע מאות סדרי משנה. הרשב"ץ מביא דעה שמדובר ביהודה בן דמא שהיה אחד מעשרת הרוגי מלכות ומוסיף שמדובר בבן אחותו של רבי ישמעאל.

אמרתו המפורסמת ממסכת אבות: "הווי עז כנמר וקל כנשר, רץ כצבי וגיבור כארי, לעשות רצון אביך שבשמים" פותחת את דברי הטור והשולחן ערוך.

==קברו==
לפי דעה רווחת מראשית המאה ה-13 קברו שכן סמוך למושב עלמה. האזכור הראשון לכאורה נמצא בספר "מסע דפלסטינא" מאת שמואל ב"ר שמשון (1210). משה טננבוים (1924) בספרו "מסעות משה" טוען כי כי גם תלמידיו נקברו בסביבתו. 
תיאור אחר הוא של חיים בן עטר המציין את קברו של יהודה בן תימא בעלמה אך ב"ד' אמותיו" של אלעזר בן ערך.

בשנים האחרונות קברו סומן באזור מושב דלתון. אך בשנת 2007, עקב מחקר מקיף התגלה המקום המדויק אותו תיארו עולי הרגל: 
<gallery>
יהודה בן תימא על הר אביתר.jpg|ציון ההר שסומן בטעות בדלתון
ציון יהודה בן תימא.jpg|הציון שסומן בטעות בדלתון
</gallery>

==בתרבות==
ב-2013 הוציא הרב שמואל שפירו את השיר "יהודה בן תימא" כחלק מאלבום הבכורה שלו "שאו מרום".

==לקריאה נוספת==
* 
* זכריה פרנקל, דרכי המשנה, ([http://books.google.co.il/books?id=UJwtAAAAYAAJ&pg=PA202 עמ' 202])

==קישורים חיצוניים==
* 
* 
*[https://www.mytzadik.com/tzadik.aspx?id=874 התנא רבי יהודה בן תימא], באתר MyTzadik

==הערות שוליים==

קטגוריה:תנאים ואמוראים הקבורים בעלמא
איי חוף דור ומעגן מיכאל

איי חוף דור, ספטמבר 2020
איי חוף דור, ספטמבר 2020
איי חוף דור ומעגן מיכאל הם קבוצה של חמישה איים שמהווים חלק מרכס הכורכר המערבי שנפרד מהחוף בשל תהליכי גידוד. שמות האיים הם שחפית, דור, טפת וחופמי הממוקמים ממערב למושב דור ואי היונים הממוקם ממערב למעגן מיכאל. האיים משמשים כאתר קינון לעופות מים ובהם שחפית ים ושחף צהוב רגל. על האיים צומח אוכם חופי, צמח בר בסכנת הכחדה בישראל.

שמורת טבע איי חוף דור-מעגן מיכאל כוללת את חמשת האיים הללו. השמורה הוכרזה ב-26 בנובמבר 1964 ושטחה 21 דונם. העלייה על האיים אסורה בהחלט בכל ימות השנה לכל מטרה שהיא, לרבות דיג ושיזוף. איסור זה נובע מחשש לפגיעה בערכי הטבע הנדירים בהם: קינון ציפורים וצמחים ייחודיים. אנשים שנתפסים על האי ביום או בלילה מובאים לדין, ציודם מוחרם והם עשויים להקנס באלפי שקלים. 

על האי שחפית שגודלו 120 על 60 מטר לערך, נמצאו שרידים ארכאולוגים הכוללים שרידי רצפת פסיפס, יסודות של מבנים, שמונה גומות שנחצבו בסלע וחרסים מהתקופה הביזנטית.

בנוסף למערכת האקולוגית השלמה שמתקיימת על האיים, סביבתם ידועה גם בממצאים הארכאולוגים שנמצאו מתחת לים. התגלית המפורסמת ביותר הייתה הספינה העתיקה ממעגן מיכאל מלפני כ-2,400 שנים, שהתגלתה בשנת 1985 באקראי על ידי חבר משק מעגן מיכאל שצלל בקרבת אי היונים, במרחק של פחות משבעים מטרים מהחוף. ארבע שנים אחרי שנחשפה, נשלתה הספינה מהים והובאה למכון ללימודי ים ע"ש ליאון רקנאטי שבאוניברסיטת חיפה.

מול האיים על החוף נמצא תל דור, אתר ארכאולוגי שהיה מיושב מתקופת הברונזה התיכונה ועד התקופה הרומית.

מוזיאון המזגגה שבקיבוץ נחשולים מציג רבים מהממצאים של האזור: עוגנים, אילי ניגוח, תותחים וחלקי ספינות שנטרפו במימי המפרצים הרדודים שבקרבת האיים, בנוסף לממצאים מחפירות תל דור.

==אי היונים==
אי היונים, הגדול מבין חמשת האיים, משמש כאתר קינון ליוני בית ובשנים האחרונות גם לברווזי ברכייה. שטחו של אי היונים הוא כשלושה דונמים והוא מרוחק כ-150 מטרים מהחוף. על האי עצמו נצפו מספר ממצאים ארכאולוגיים, הכוללים בין היתר מחצבה ובסמוך לה מבנה מלבני בעל רצפת פסיפס וגרם מדרגות חצוב שייתכן ושימש ככנסייה. בנוסף למבנים נמצאו במקום כלי חרס ביזנטיים המתוארכים למאות החמישית והשישית ושברי כלי זכוכית מטיפוסים המופיעים בתקופה הביזנטית ובתקופת בית אומיה.

==קישורים חיצוניים==
* 
* [https://jfc.org.il/news_journal/60656-2/96522-2/ צפרות בשמורת הטבע מעגן מיכאל], 1968, באתר ארכיון הסרטים הישראלי בסינמטק ירושלים

==הערות שוליים==

חוף דור ומעגן מיכאל
קטגוריה:מועצה אזורית חוף הכרמל
קטגוריה:מעגן מיכאל
אדם סנדרסון

אדם סנדרסון (נולד ב-20 ביוני 1980) הוא במאי ותסריטאי ישראלי. בעבר פעל כראפר תחת שם הבמה קסוטו.

==ביוגרפיה==
אביו הוא המוזיקאי דני סנדרסון, אמו היא העיתונאית והמעצבת נעמי סנדרסון ואחותו היא השחקנית דינה סנדרסון.

הוא למד במגמת הקולנוע בתיכון עירוני א' ולאחר מכן שירת ביחידת ההסרטה של חיל האוויר.

לאחר שהשתחרר מהצבא הקים להקת היפ הופ בשם "פיזדה פאמילי" וביים קליפ לאחד משיריה, בעקבות הצלחתו של הקליפ המשיך בבימוי קליפים ללהקות שונות (בין הקליפים שביים: "אוטו זבל" של הבילויים, עליו זכה בפרס במאי השנה בתחרות קליפים של קבוצת 951 ו"חדשות מהירח" של פורטיסחרוף) וכן בבימוי קדימונים ופרסומות שזכו בפרסים בינלאומיים.

הוא הקים עם עוד ארבעה חברים (תום שובל, דניאל אדר, מיכאל הנגבי ויהושע סימון) את קבוצת "באבון", קבוצה של קולנוענים עצמאיים,
היוצרים סרטים ללא תמיכה ממסדית, במהלך פעילותה של הקבוצה ביים שלושה סרטים קצרים, שהוקרנו ברחבי הארץ ובפסטיבלים שונים בעולם.

הוא ביים בשיתוף עם מולי שגב את סרט הקולנוע "זוהי סדום" של חבורת ארץ נהדרת, אף על פי שלא זכה לאהדת המבקרים הסרט זכה להצלחה קופתית גדולה, הביא מעל ל-500,000 צופים לקולנוע ונחשב לסרט הישראלי מצליח ביותר מאז שנת 1985.

בשנת 2013 יצא סרטו השני "לוויה בצהריים", דרמה המבוססת על ספרו של ישעיהו קורן.

==חיים אישיים==
סנדרסון נשוי למעצבת התפאורה לקולנוע כרמלה סנדרסון ואב לשני ילדים.

==פילמוגרפיה==

{|class="wikitable"
|-
! שנה !! סרט !! מפיקים !! מסגרת הפקה !! פסטיבלים ופרסים
|-
| 2014-2019
| בתולות
| 
| HOT
|
|-
| 2013
| לוויה בצהריים
| יולי אוגוסט הפקות
| בתמיכת קרן הקולנוע הישראלי
| פסטיבל סאן סבסטיאן ופסטיבל חיפה, בו זכתה הילה וידור בפרס השחקנית
|-
| 2010
| זוהי סדום (סרט קולנוע)
| חברת יונייטד קינג, שידורי קשת
| בתמיכת קרן רבינוביץ'
| זוכה 2 פרסי אופיר - תלבושות לאורה שיים ועיצוב אמנותי אבי אביבי
|-
| 2004
| מי מנוחות (סרט קצר)
|
| נעשה במסגרת קבוצת "באבון"
| השתתף בפסטיבל הסרטים הבינלאומי בסיאטל
ונקנה להקרנה על ידי רשת הטלוויזיה האוסטרלית SBS
|-
| 2002
| מעל ומעבר (סרט קצר)
|
| נעשה במסגרת קבוצת "באבון"
| השתתף בתחרות וולג'ין לסרט קצר בפסטיבל ירושלים,
בפסטיבל הקולנוע העצמאי בניו יורק, פסטיבל "סינאלטרנטיב" בפריז,
פסטיבל "הקולנוע הישראלי" בפריז ובפסטיבל "יורושורטס" בורשה
|-
| 2000
| איזה אפי, איזה עמוס, איזה אוסי (סרט קצר)
|
| נעשה במסגרת קבוצת "באבון"
| הוקרן בערוץ ביפ, בערוץ 2 במסגרת "מבחן בד" ובפסטיבל
"KINO FILM" במנצ'סטר
|-
| 1998
| אני צנצנת (סרט קצר)
|
| סרט גמר במגמת הקולנוע של תיכון עירוני א'
| זכה במענק כספי מטעם קרן סנונית של הרשות השנייה, הוקרן בערוץ 2 במסגרת "מבחן בד"
|}

== קישורים חיצוניים ==

* 
* 
* 
* גלעד אמיליו שנקר, [https://www.youtube.com/watch?v=ep8hMUtE8Tk ריאיון עם אדם סנדרסון], בתוכנית "חי בסרט", הטלוויזיה החינוכית
* [http://www.youtube.com/watch?v=ZtnzTyskgXw אדם סנדרסון] ממליץ על סרטים באוזן השלישית
* 
* 
* 

==הערות שוליים==

קטגוריה:במאים ישראלים
קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:בוגרי בית החינוך ע"ש א"ד גורדון
קטגוריה:בוגרי תיכון עירוני א' (תל אביב)
אדם
קטגוריה:ישראלים שנולדו ב-1980
תהילים קנ"ב–קנ"ה

תהילים קנ"ב–קנ"ה הם ארבעה מזמורים, שאינם כלולים בנוסח המסורה של ספר תהילים. הם ידועים מכתבי יד של הפשיטתא, התרגום הסורי לתנ"ך, וקטעים מהם נתגלו במגילת התהילים הגדולה של מגילות מדבר יהודה.

== היסטוריה ==
האזכור הראשון הידוע של מזמורים אלו נעשה ב-1759 על ידי אסימני בקטלוג ספריית הוותיקן, המזכיר חמישה כתבי יד בלתי ידועים מצויים בכתבי יד יוונים.

ברוב כתבי היד של הפשיטתא המזמורים מופיעים באמצע "ספר התקנות" של הבישוף הנסטוריאני אליה מאל-אנבאר. רק בשני כתבי יד המזמורים מופיעים בספר תהילים, אבל במיקום שונה: באחד (מוסול 1113) מופיעים בסוף הספר, וסדרם: קנ"א-קנ"ה. ובכתב יד השני (19dI) מופיע בראש הספר וסדרם קנ"א, קנ"ד, קנ"ה, קנ"ב, קנ"ג.

מזמורים אלו לא נכללו בספרו של אברהם כהנא, ככל הנראה מפני שהחשיב אותם לחיבורים נוצריים שלא חוברו בעברית ולא שייכים לקאנון העברי האבוד.

==תהלים קנ"ד==
רוב הטקסט של מזמור קנ"ד בעברית התגלה במגילת תהלים ממערה 11 בקומראן, (11QPs<sup>a</sup>) וקטע קטן במערה 4 בקומראן (4Q448).

==תהלים קנ"ה==
תהלים קנ"ה, כפי שנמצא בין מגילות מדבר יהודה
מזמור קנ"ה כתוב בסדר אלפביתי. הוא נשמר עד האות נ' במגילת תהלים ממערה 11 בקומראן, (11QPs<sup>a</sup>).

==ראו גם==
תהילים קנ"א
== לקריאה נוספת ==

==הערות שוליים==

קטגוריה:הספרים החיצוניים
תהילים קנ"ב
טייני טמפה

טייני טמפה (באנגלית: Tinie Tempah; נולד ב-7 בנובמבר 1988) הוא ראפר בריטי.

טמפה נולד בלונדון, בן להורים בני שבט האיגבו מניגריה. שמו המקורי הוא פטריק צ'וקומקה אוקוגו (Patrick Chukwuemeka Okogwu). פירוש השם "צ'וקומקה" הוא "האל עשה עוד" בשפת האיגבו.

ב-4 באוקטובר 2010 יצא אלבום הבכורה שלו "The Disc-Overy", לאחר שנתיים שעבד עליו. האלבום הופק על ידי חברת ההקלטות פרלופון / DL Records. באלבום משתתפים אמנים שונים, למשל קלי רולנד, אלי גולדינג, לאברינת' (Labrinth) ואריק טרנר.

הסינגל הראשון מאלבומו "Pass Out" הגיע למקום הראשון במצעד הבריטי, והסינגל השני "Frisky" הגיע למקום השני במצעד זה. הסינגל השלישי מתוך האלבום הוא "Written In The Stars", שהגיע גם הוא לראש המצעד הבריטי.

== דיסקוגרפיה ==
=== אלבומי אולפן ===
* 2010: Disc-Overy
* 2013: Demonstration
* 2017: Youth

==קישורים חיצוניים==

* 

==הערות שוליים==

קטגוריה:זוכי פרס המוזיקה הבריטית
קטגוריה:ראפרים בריטים
קטגוריה:אנגלים ממוצא ניגרי
קטגוריה:בריטים שנולדו ב-1988
אינטרנציונליזם

אינטרנציונליזם (בינלאומאות) היא גישה שדוגלת בהרחבת שיתוף-הפעולה הכלכלי והפוליטי בין האומות השונות לתועלת הכלל, מתוך תפיסה שאלו הם האינטרסים ההדדיים ארוכי-הטווח של כל העמים וכי יש להתגבר על ראייה לאומית צרה ועל תפיסות שוביניסטיות של עליונות לאומית. 

האינטרנציונליזם דוגל בשוויון בין בני-האדם ובין העמים ומנוגד מטבעו ללאומנות וגזענות. עם זאת, אין מדובר במונח נרדף לקוסמופוליטיות, שמתנערת מזהויות לאומיות. האינטרנציונליזם מושתת על ההכרה "בשוויון חרף שוני" ועל כבוד למורשתן הלאומית של אומות.

==אינטרנציונליזם מעמדי==
המרקסיזם מקדם גישה אינטרנציונליסטית מעמדית, לפיה האינטרס של העובדים בכל ארץ הוא להיאבק בסולידריות עם עמיתיהם בארצות אחרות על בסיס האינטרס המעמדי המשותף שלהם. המרקסיסטים טוענים שמכיוון שהשיטה הקפיטליסטית היא כיום שיטה גלובלית, מעמד העובדים צריך לפעול כ"מעמד גלובלי" כדי להצליח להפיל ולהחליף את השיטה הקיימת. 

==לקריאה נוספת==

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:זרמים בפילוסופיה
קטגוריה:לאומיות
צדקה חוצין

הרב צדקה חוצין (3 בפברואר 1876 – 17 בפברואר 1961) היה דיין בבית הדין של העדה החרדית הספרדית בירושלים ומייסד בית הכנסת "שמש צדקה" בעיר, מתלמידיו של הרב יוסף חיים מבגדאד.

==ביוגרפיה==
הרב צדקה חוצין (מימין), לצידו הרב [[שלום אזולאי ומאחור (מוסתר) הרב אריה לוין]]
הרב חוצין ב[[הנחת תפילין לבנו של הרב יהודה צדקה.]]
נולד בבגדאד, עיראק, ב-3 בפברואר 1876 (ח' בשבט ה'תרל"ו) לרב משה חוצין, דור חמישי לרב צדקה חוצין הראשון. בצעירותו למד בישיבת מדרש בית זלכה, בין היתר אצל הרב אלישע דנגור, ראב״ד בגדאד. לאחר סיום לימודיו בישיבה נישא לנועם, בת דודו הרב אברהם צדקה.

במשך חייו בבגדאד שימש כמוהל מומחה, ויצא לערים וכפרים שונים כדי למול ילדים יהודים, ללא תמורה. כן ייסד שיעורי תורה לתלמידים צעירים, ושכר עבורם מורים. ייסד גם שיעורים למבוגרים, והיה מלמדם בעצמו.

סירב לכהן במשרה רבנית, והתנגד להכנסת לימודי חול בתוכנית הלימודים של מדרש תלמוד תורה בבגדאד.

בחודש אפריל 1904 ביקר בישראל למשך כחודש והתפלל בקברי צדיקים יחד עם הרב יחזקאל עזרא רחמים והרב יעקב חיים סופר.

בשנת 1926 (ה'תרפ"ו) עלה לישראל והשתכן בשכונת גאולה בירושלים, שם הקים בשנת 1929 (ה'תרפ"ט) את בית הכנסת "שמש צדקה" ברחוב חגי. בהמשך כיהן כדיין בבית הדין של העדה החרדית הספרדית, וראש רבני העדה הבבלית.

הלך לעולמו ב-17 בפברואר 1961 (ראש חודש אדר ה'תשכ"א), הוספד על ידי רבני ירושלים, ונקבר בבית הקברות סנהדריה שבירושלים.

== תלמידיו ==
* הרב יעקב מוצפי
* הרב יהודה צדקה, בן אחיו
* הרב סלמאן מוצפי
* הרב הראשי יצחק נסים
* הרב הראשי מרדכי אליהו, נכד אחיו
* הרב יהושע משה מחבר ״קץ הימין״ ורב העיר גבעתיים

==חיבוריו==
*מקיץ נרדמים - מוסר
*צדקה ומשפט - שו״ת

==קישורים חיצוניים==
* 
* [https://www.mytzadik.com/tzadik.aspx?id=343 ר׳ צדקה חוצין השני], באתר MyTzadik
* 
* 

קטגוריה:בוגרי מדרש בית זלכה
קטגוריה:ישראלים ילידי עיראק
קטגוריה:אנשי העלייה השנייה
קטגוריה:רבנים ספרדיים ישראלים
קטגוריה:רבנים עיראקים
קטגוריה:מוהלים
קטגוריה:דיינים ישראלים
קטגוריה:יהודים הקבורים בבית הקברות סנהדריה
קטגוריה:בגדאד: רבנים
קטגוריה:ישראלים שנולדו ב-1876
קטגוריה:ישראלים שנפטרו ב-1961
ים של חברים

ים של חברים (באנגלית: White Squall) הוא סרט דרמה שיצא לאקרנים ב-1996, בבימויו של רידלי סקוט ובכיכובו של ג'ף ברידג'ס. רוג'ר איברט, מבקר קולנוע אמריקאי, שיבח את הסרט: .

==תקציר העלילה==
הסרט מבוסס על סיפורה של האונייה הבריגנית "אלבטרוס", אשר טבעה ב-2 במאי 1961 ככל הנראה כתוצאה מסופה קטלנית בלב ים. הסרט מתאר את עלילותיהם של נערים שיצאו להפלגת קיץ לימודית בהנהגתם של רב החובל כריסטופר ב. שלדון (ג'ף ברידג'ס) המתואר כמורה משמעת קשוח ואשתו. הוא מפתח קשר חזק ורגשי עם נערי ההפלגה - צ'אק גיג (סקוט וולף); פרנק בומונט (ג'רמי סיסטו); גיל מרטין (ראיין פיליפה) ודין פרסטון (אריק מייקל קול). כאשר הים הסוער מאיים על אונייתם, חייבים הבנים להשתמש בכישורים שכריסטופר לימדם בשביל לשרוד. האנייה טובעת וחלק מאנשי הצוות והתלמידים נספים. לרב החובל מתקיים משפט בו הוא נחקר על תפקודו במהלך הסערה. המשפט גורם לנערים ולמשפחותיהם להתלבט בין הרצון להכתיר את רב החובל "אשם" לבין נאמנותם לו ולערכים שהנחיל.

==צוות השחקנים==
*ג'ף ברידג'ס בתור כריסטופר שלדון
*קרוליין גודול בתור אליס שלדון
*ג'ון סאבאג' בתור מקרי
*סקוט וולף בתור צ'אק גיג
*ג'רמי סיסטו בתור פרנק בומונט
*ראיין פיליפה בתור גיל מרטין
*אריק מייקל קול בתור דין פרסטון
*חוליו אוסקר מקוסטו בתור שי ג'נינגס
*בלת'זר גטי בתור טוד ג'ונסטון
*דייוויד לשר בתור רוברט מרס
*אית'ן אמברי בתור טרייסי לפצ'יק
*דייוויד סלבי בתור פרנסיס בומונט
*ג'ורדן קלארק בתור צ'ארלס גיג
*זליקו איבנק בתור קפטן סנדרס
*ג'יימס רייבהורן בתור לט. טיילר
*ג'יל לרסון בתור פגי בומונט
*ליזי מקיי בתור מידי גיג

==קישורים חיצוניים==

==הערות שוליים==

קטגוריה:סרטי אסונות
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים אמריקאיים משנת 1996
קטגוריה:סרטי 1996
פשטרה

פֶּשְטֶרָה (בבולגרית: Пещера) היא עיר בדרום מערב בולגריה, השלישית בגודלה מבחינת כמות האוכלוסין במחוז פאזארדז'יק ושוכנת 125 ק"מ מהבירה סופיה, 18 קילומטרים מבירת המחוז פאזארדז'יק ו-43 קילומטרים מפלובדיב. משמעות המילה פשטרה בבולגרית היא מערה ושמה של העיר נגזר משפע המערות המצויות באזור.

==היסטוריה==
ראשית ההתיישבות האנושית באזור מתוארכת לתקופת האבן החדשה והתיישבות מאורגנת מתועדת במהלך המאה ה-5 לפנה"ס, עידן הממלכה התראקית. היישוב המודרני מתועד לראשונה בתעודות עות'מאניות מ-1479 שתיעדו כפר קטן שהיה תחת חסותו של ואלי עות'מאני בשם מוסטאפה. במחצית הראשונה של המאה ה-19 בתקופת התחייה הלאומית הבולגרית חלה תנופת פיתוח בעיירה ונבנו כנסיות, בתי ספר ומבני ציבור. ב-6 בינואר 1878 במהלך המלחמה העות'מאנית-רוסית שוחררה העיר על ידי צבא האימפריה הרוסית. בהמשך בהתאם לסיכומי קונגרס ברלין הפכה חלק מהמחוז העות'מאני האוטונומי רומליה המזרחית וב-1885 אוחד עם נסיכות בולגריה.

==כלכלה ודמוגרפיה==
כלכלת העיר נסמכת על מספר מפעלי תעשייה הממוקמים בעיר ובפאתיה וביניהם: מפעל לתרופות גנריות, מפעל לנעליים ויקב. חלק נכבד מהתוצר המקומי הגולמי מגיע מענף התיירות. סמוך לעיר מצויה מערת נטיפים בשטח של 3,310 מטר מרובע ונכללת ברשימת 100 אתרי התיירות הלאומיים בבולגריה וכן שמורת טבע. בתוך העיר קיים מוזיאון לתולדות ההיסטוריה של האזור המכיל למעלה מ-8,000 פריטים וכן כנסיית דמטריוס הקדוש שבנייתה הסתיימה ב-1831.

== אקלים ==
בפשטרה שורר אקלים ממוזג מתון, כאשר הטמפרטורה השנתית הממוצעת היא 12.6<sup>o</sup>c וכמות המשקעים השנתית הממוצעת היא 675 מילימטרים.

==קישורים חיצוניים==

==הערות שוליים==

קטגוריה:ערי מחוז פאזארדז'יק
קטגוריה:יישובים שהוקמו במאה ה-15
סטיב סואל

סטיבן אדואר סואל (באנגלית: Steven Edward Sewell; נולד ב-2 באפריל 1963 בסן פרנסיסקו, קליפורניה) הוא שחקן פוטבול אמריקני לשעבר בליגת ה-NFL. את קריירת הפוטבול החל סואל כרץ אחורי באוניברסיטת אוקלהומה. לאחר שסיים את לימודיו נבחר על ידי דנוור ברונקוס בדראפט של שנת 1985. למרות היותו רץ אחורי, שימוש סואל גם כתופס וקוורטרבק, במהלכים מיוחדים. יחד עם הברונקוס העפיל סואל לשלושה סופרבולים. ב-1991 פרש מקריירת הפוטבול לאחר שבע עונות בברונקוס.

קטגוריה:סן פרנסיסקו: אישים
קטגוריה:שחקני פוטבול אמריקאים
קטגוריה:שחקני דנוור ברונקוס
קטגוריה:בוגרי אוניברסיטת אוקלהומה
קטגוריה:אמריקאים שנולדו ב-1963
סטיב קוקס

סטיבן קוקס, (באנגלית: Stephen Cox; נולד ב-11 במאי 1958 בשרבפורט, לואיזיאנה) הוא שחקן פוטבול אמריקני לשעבר בליגת ה-NFL. את קריירת הפוטבול החל קוקס באוניברסיטת ארקנסו. לאחר שסיים את לימודיו נבחר על ידי קליבלנד בראונס בדראפט של שנת 1981 כבועט וכמרחיק עבור הקבוצה. ב-1985 עבר קוקס לוושינגטון רדסקינס שם שיחק עד שפרש ב-1988. יחד עם הרדסקינס זכה בסופרבול XXII.

קוקס נודע כאחד הבועטים האחרונים בליגת ה-NFL שהשתמש בשיטת "סטרייט א-האד" - שיטה בה הבועט מתרחק כמה צעדים מהכדור ובועט בו בקצות אצבעותיו. ב-21 באוקטובר 1984 הכניס קוקס שער שדה ממרחק 60 יארדים. באותה עת זה היה השער השני הרחוק ביותר. מאז רק שבעה בועטים הצליחו להכניס שער שדה ממרחק זה או רחוק יותר.

==קישורים חיצוניים==

קטגוריה:שחקני פוטבול אמריקאים
קטגוריה:שחקני וושינגטון קומנדרס
קטגוריה:שחקני פוטבול: בועטים
קטגוריה:שחקני קליבלנד בראונס
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1958
סותו

סוּתוּ (Sutu) היו שבטים נוודים שחיו במסופוטמיה. הם מוזכרים לראשונה במחצית השנייה של המאה ה-18 לפנה"ס בעת הופעתם בגבולות בבל בתקופתו של עמורפיא(חמורבי). הסותו מוזכרים בתעודות מרי ביחד עם בני ימין. לעיתים שימש השם סותים ככינוי כללי לנוודים או לשכירי חרב ממוצא נוודי.

אד-רימי מלך אללח' סיפר בכתובת על פסלו שלאחר שיצא מאמר כדי לא להיות וסאל, הוא "חצה את המדבר" והגיע ללוחמי הסותו, ומהם המשיך לכנען.<ref>, שורות 10–18</ref>

הסותו ישבו מדרום לפרת המערבי, והיו כנראה השבט הכי פחות יושב קבע.<ref></ref> כ־72% מהסותו נשאו שמות אמוריים, וכ־17% שמות אכדיים (השאר לא מזוהים).<ref></ref>

במכתבי אל עמרנה הסותו מוזכרים שש פעמים. על פי מכתבים אלה הסותו סיכנו את הדרכים שבין אשור למצרים. במכתב 169 מתלונן בן עזירו מלךממלכת אמורו על הנזק לממלכה בעקבות מעצרו של אביו במצרים בכותבו " וכל הארצות וכל חיילי הסותו אמרו כך, 
.

במכתב 292 מתלונן מושל גזר 'פחי' על אנשי הסותו בכותבו "הייתי לכלי נחושת בגלל אנשי הסותו". 

הסותו מופיעים גם במכתבים נוספים המזכירים אותם ואת החבירו גם יחד, במכתב 195 פוקד "ביריאווזה" (בִרִיַוַזַ) מושל מקומי מכֻּמִדֻ/דמשק שבאזור סוריה את צבאו והוא מתייחס ל"עפירו שלי" וה"סותו שלי". מושל אחר בשם "דַגַנתַכַּלַ" פונה במכתב 318 למלך מצרים ומבקש .

במכתב מס' 16 פונה אשור-אובליט הראשון מלך אשור לאמנחותפ הרביעי ובין היתר כותב .

במכתבים 123-122 מתלונן רִבּהַדַּ מושל גבל למלך מצרים על פּחֻרַ נציב מצרי ששלח את הסותו והם הרגו את השִרדַנֻ.

הידיעה האחרונה על הסותו מופיעה במאה ה-8 לפנה"ס בתקופתו של סרגון מלך אשור.

==הערות שוליים==

קטגוריה:עמים קדומים
קטגוריה:עמים שמיים
קטגוריה:עמי כנען
קטגוריה:מסופוטמיה
קטגוריה:אמורים
טוני לילי

רוברט אנתוני "טוני" לילי (באנגלית: Robert Anthony "Tony" Lilly; נולד ב-16 בפברואר 1962 באלכסנדריה, וירג'יניה) הוא שחקן פוטבול אמריקני לשעבר בליגת ה-NFL. את קריירת הפוטבול החל לילי באוניברסיטת פלורידה. לאחר שסיים את לימודיו נבחר על ידי דנוור ברונקוס בדראפט של שנת 1981 כסייפטי עבור הקבוצה. ב-1987 פרש לאחר ארבע עונות בלבד. ב-2005 החל לילי לאמן קבוצת פוטבול בתיכון בווירג'יניה.

==קישורים חיצוניים==

קטגוריה:שחקני פוטבול אמריקאים
קטגוריה:שחקני דנוור ברונקוס
קטגוריה:בוגרי אוניברסיטת פלורידה
קטגוריה:אמריקאים שנולדו ב-1962
יום חופש התוכנה

לוגו יום חופש התוכנה 2010
יום חופש התוכנה הוא פסטיבל שנתי של תוכנה חופשית המתקיים בכל העולם ומטרתו היא הגברת המודעות לתוכנה חופשית וליתרונותיה, וכן עידוד השימוש בה.

יום חופש התוכנה התקיים לראשונה ב-28 באוגוסט 2004 בהשתתפות מעל שבעים קבוצות של תומכי תוכנה חופשית. מאז הפופולריות שלו גדלה, והשנה המארגנים מצפים להשתתפות של כאלף קבוצות.

מאז שנת 2006 יום חופש התוכנה מתקיים ברחבי העולם ביום שבת השלישי של חודש ספטמבר. בישראל נקבע מדי שנה תאריך חלופי, בגלל התנגשות עם השבת ולעיתים אף עם יום כיפור או סוכות.

== ארגון חופש התוכנה הבינלאומי ==
ארגון חופש התוכנה הבינלאומי (באנגלית Software Freedom International, או SFI) הוא ארגון ללא כוונת רווח שפועל כמארגן הרשמי של יום חופש התוכנה ומהווה את הגוף הרשמי שמנהל תרומות, מימונים, חוזים וחשבונות. ה-SFI הכריז על תוכניות להירשם כמוסד פטור ממס, על מנת לאפשר תרומות המוכרות למס הכנסה. השם "Software Freedom International" נבחר על מנת לבדל את הגוף המנהלי המארגן את יום חופש התוכנה מהאירוע עצמו.

==אירועים עבר==
{| class="wikitable"
!תאריך
!קבוצות
!מדינות
|-
|28 באוגוסט 2004
|12
|
|-
|10 בספטמבר 2005
|136
|60
|-
|16 בספטמבר 2006
|180
|70
|-
|15 בספטמבר 2007
|286
|80
|-
|20 בספטמבר 2008
|563
|90
|-
|19 בספטמבר 2009
|700
|90
|-
|18 בספטמבר 2010
|397
|90
|-
|17 בספטמבר 2011
|442
|87
|-
|15 בספטמבר 2012
|301
|73
|-
|21 בספטמבר 2013
|316
|81
|-
|20 בספטמבר 2014
|197
|59
|-
|19 בספטמבר 2015
|141
|47
|-
|17 בספטמבר 2016
|128
|51
|-
|16 בספטמבר 2017
|88
|44
|-
|15 בספטמבר 2018
|71
|37
|-
|21 בספטמבר 2019
|59
|36
|-
|19 בספטמבר 2020
|18
|18
|-
|18 בספטמבר 2021
|60
|28
|-
|17 בספטמבר 2022
|43
|20
|-
|16 בספטמבר 2023
|49
|30
|}

==מממנים==
המממנת העיקרית של יום חופש התוכנה הבינלאומי בשנת 2005–2006 הייתה חברת קנוניקל בע"מ, החברה אשר עומדת מאחורי הפצת הלינוקס אובונטו.

== ראו גם ==
* תוכנה חופשית
* קוד פתוח
* עמותת המקור
* אוגוסט פינגווין

== קישורים חיצוניים ==

* 
* [http://wiki.hamakor.org.il/index.php/יום_חופש_התוכנה דף המרכז את ארגון יום חופש התוכנה בישראל], בוויקי של עמותת המקור.
* 
* [https://web.archive.org/web/20110218170143/http://linmagazine.co.il/node/view/275 קול קורא לתחרות סיפורים קצרים לכבוד יום חופש התוכנה 2004] במגזין התוכנה החופשית לינמגזין
* [https://web.archive.org/web/20110218033856/http://linmagazine.co.il/node/view/8188 קריאה דומה לכבוד יום חופש התוכנה 2005]
* [http://www.whatsup.org.il/index.php?name=PNphpBB2&file=viewtopic&t=16191 דיון לקראת יום חופש התוכנה 2004] בפורום התוכנה החופשית וואטסאפ
* [https://web.archive.org/web/20051208014121/http://linmagazine.co.il/node/view/11591 "יום חופש המה...?"], קריאה למיתוג טוב יותר של תוכנה חופשית בעקבות יום חופש התוכנה 2005 בלינמגזין.
* [https://www.linux.com/news/software-freedom-day-taking-open-source-streets Software Freedom Day: Taking open source to the streets], 2007

קטגוריה:תוכנה חופשית
קטגוריה:מועדים בין-לאומיים
אברהם זכות (רופא)

"תולדות הרופאים הראשונים" מאת אברהם זכות
אַבְרָהָם זַכּוּת (או: לוזיטנוס זכותוס. בפורטוגזית: Zacutus Lusitanos; 1575 ליסבון – 1642 אמסטרדם) היה רופא וסופר יליד פורטוגל, שחיבורו המקיף והחשוב, "תולדות הרפואה", יצא בשנים-עשר כרכים.

== קורות חיים ==
זכות, נצר למשפחתו של הרב אברהם בן שמואל זכותא, נמנה עם האנוסים, וכנוצרי נשא את השם מנוּאל אלווארש. הוא למד רפואה ופילוסופיה באוניברסיטאות בספרד ובפורטוגל, שימש רופא בליסבון במשך 30 שנה ושמו יצא לפניו עד שנאלץ להימלט לאמסטרדם מאימת האינקויזיציה ב-1625.

זכותוס שב ליהדות בגיל 50, ולאורך כל אותה תקופה קיים קשרים עם רופאים ומנהיגים יהודים הולנדיים ידועים בני-דורו. נקבר בבית חיים.

בית הכנסת בטומאר שבפורטוגל, שחודש בתחילת המאה העשרים, נקרא על שמו.

== פעילותו המדעית ==
לבד מטיפול בחולים, החל זכותוס לאחר הגיעו לאמסטרדם בפעילות מדעית. הוא ביצע מחקרים רבים בעודו שוהה ליד מיטת חוליו, וערך בהם תצפיות. יוצאי דופן בדיוקיהם הם תיאוריו הקליניים של מחלות הדבר, הדיפתריה, המחלות התפרחתיות והגידולים הממאירים. זכות היה בין הראשונים שתיארו את דלקת שחור השתן (Blackwater fever), ומהכתוב בספריו עולה שהוא הקדים את התגליות שברפואה המאוחרת כגון אפילפסיה מהטיפוס של ג'קסון (Jacksonian seizure) וכיבי קיבה, בהם טיפל באלומיניום סיליקטי.

== כתביו ==
כתביו של זכות כונסו בשני כרכים, שיצאו לאור בליון אחרי מותו, והם כוללים:
* Historia de medicorum principum - תולדות הרופאים הראשונים (תיאור שיטתי של מחלות)
* Introitus medici ad praxim - גישת הרופא לפרקטיקה (80 כללים להתנהגות הרופא)
* Zacuti pharmacopoea - תורת הרוקחות (רשימת תרופות כולל תרופות חדשות שהובאו מאמריקה הדרומית)
* Praxis historiarum - קורות המחלות (סקירת מחלות ברפואה הפנימית)
* Praxis medica admiranda - אוסף מקרים רפואיים נדירים

== לקריאה נוספת ==
<div style="direction: ltr;">
* Saul Jarcho, The Style of Zacutus Lusitanus and its Origin Journal of the History of Medicine and Allied Sciences, 1989
</div>

==קישורים חיצוניים==

* 
* 

== הערות שוליים ==

קטגוריה:סופרים יהודים פורטוגזים
קטגוריה:רופאים יהודים פורטוגזים
קטגוריה:סופרים יהודים הולנדים
קטגוריה:רופאים יהודים הולנדים
קטגוריה:אנוסים
קטגוריה:ילידי 1575
קטגוריה:נפטרים ב-1642
מינאמוטו נו יושיצונה

בפריחת הדובדבן, מאת יושיטושי]]
פסל של יושיצונה בדן נו אורה
מינאמוטו נו יוֹשיצְוֹנֵה (Minamoto no Yoshitsune 源 義経; 1159 - 15 ביוני 1189) היה גנרל משבט מינאמוטו ביפן של סוף תקופת הייאן ותחילת תקופת קמקורה. יושיצונה היה בנו התשיעי של מינאמוטו נו יושיטומו. אחיו הבוגר של יושיצונה, מינאמוטו נו יוריטומו, ייסד את שוגונות קמקורה והיה לשוגון הראשון בהיסטוריה של יפן. שמו של יושיצונה בילדותו היה אוֹשׁיוָואקָמַארוּ (牛若丸).

== ביוגרפיה==
יושיצונה נולד בסוף שנת 1159, במהלך מרד הייג'י, בו נהרגו אביו ושני אחיו הבוגרים. המנצחים במרד חסו על חייו והוא נמסר לטיפול במקדש קוּראמה, השוכן בהרים הסובבים את הבירה קיוטו, בעוד יוריטומו הוגלה לפרובינציית איזוּ (כיום חלק ממחוזות שיזואוקה וטוקיו). בסופו של דבר, הושם יושיצונה תחת חסותו של פוג'יווארה נו הידֶהירה, ראש הענף הצפוני של בית פוג'יווארה, בעיר הירָאִיזוּמי שבמחוז איוואטה של ימינו, בצפון מזרח יפן.

בהיותו סיף מוכשר, הוא ניצח את הלוחם האגדי בּנְקֵיי בדו-קרב, ומאז ואילך, היה בנקיי ליד ימינו של יושיצונה, עד מותם המשותף בקרב נהר קוֹרוֹמוֹ.

בשנת 1180 שמע יושיצונה כי יוריטומו, שהיה באותה עת ראש שבט מינאמוטו, הקים צבא לבקשתו של הנסיך מוצ'יהיטו, על מנת להילחם בשבט טאירה אשר נטל לעצמו את כוחו של הקיסר. יושיצונה הצטרף במהרה ליוריטומו יחד עם מינאמוטו נו נוריורי (שלושת האחים מעולם נפגשו עד אז), לשלושת הקרבות האחרונים של מלחמת גֶנְפֵּיי, בה הושמד שבט טאירה.

יושיצונה ניצח והרג את בן דודו מינאמוטו נו יושינאקה בקרב אָוַואזוּ בחודש הראשון של שנת 1184, ובחודש לאחר מכן הביס את צבא טאירה בקרב איצ'י נו טאני (כיום העיר קובה). בשנת 1185 יושיצונה הביס את טאירה פעם נוספת בקרב יָשימָה (באי שיקוקו) והשמיד אותם סופית בקרב דאן נוֹ אוּרה (כיום במחוז ימאגוצ'י).

לאחר מלחמת גנפיי הצטרף יושיצונה לקיסר גו-שירקאווה כנגד אחיו יוריטומו. הוא נאלץ לנוס חזרה לאיוואטה, אך בסופו של דבר נבגד על ידי בנו של הידהירה, פוג'יווארה נו יאסוהירה, ונאלץ לבצע ספוקו יחד עם אשתו ובתו. יושיצונה מקודש במקדש השינטו שירהאטה ג'ינג'ה (Shirahata Jinja), שבעיר פוג'יסאווה.

בשל היותו הדמות המרכזית בחלק השלישי של האפוס הקלאסי עלילות הייקה, יושיצונה נחשב כדמות פופולרית בספרות היפנית ובתרבותה בכלל. המושג היפני "סימפתיה לגיבור טראגי" (hougan biiki 判官贔屓) נגזר מהתואר Hougan (שופט) אותו קיבל יושיצונה מהחצר הקיסרית.

== אמנות מסורתית ==
בנוסף ל"עלילות הייקה" ו"קורות יושיצונה", המתאר את חייו של יושיצונה לאחר מלחמת גנפיי, יש מגוון רחב של יצירות ספרותיות ודרמות העוסקות בו, אשר יוצרות יחד מחזור ספרותי הנקרא "עולמו של יושיצונה".

באמנות החזותית, יושיצונה מתואר לרוב כנער יפה תואר, זאת בניגוד להערכות המודרניות לגבי מראהו. דמותו אף מופיעה במספר משחקים המיועדים לקונסולות משחקים, בעיקר יפניים, ומגוון סרטי אנימה וסיפורי מאנגה.

==ראו גם==
* שבט מינאמוטו
* סיווה גנג'י
* תקופת הייאן

==קישורים חיצוניים==

* [https://web.archive.org/web/20101017230019/http://www.samurai-archives.com/yoshitsune.html ביוגרפיה]
* 

קטגוריה:יפן: היסטוריה

קטגוריה:אישים שעל שמם כוכב לכת מינורי
קטגוריה:ילידי 1159
קטגוריה:נפטרים ב-1189